Sagunt va celebrar diumenge la V Carrera Solidària pels Drets de la Infància
30 de novembre 2021

![](/media/boqjrl1z/c-carrera-unicef-1.jpg?width=850&height=566.9886363636364)

El departament de Joventut i Infància de l'Ajuntament de Sagunt, amb motiu de la celebració del Dia Mundial de la Infància, va celebrar diumenge passat, 28 de novembre, la V Carrera Solidària pels Drets de la Infància en favor d'UNICEF, que cada any recorda la signatura de la Convenció sobre els Drets del Xiquet (1989). Enguany el nombre de participants ha ascendit en la carrera de 2,5 km a un total de 300 participants i en la 5 km han sigut 135.

Esta iniciativa naix per part dels grups de participació infantil i adolescent del municipi, com són Dinakids-Consell d'Infància, Hrjove-Consell Joves IES i Corresponsals IES, així com per part de les regidories de Joventut i Infància i d'Activitat Física, Salut i Esports.

L'activitat ha consistit en dos carreres solidàries, la carrera competitiva de 5 Km i la familiar de 2,5 Km. Durant la jornada també van tindre lloc diverses activitats d'animació com tallers per a donar a conéixer els drets de la infància, jocs, inflables i l'actuació musical de Street Five.

![](/media/tgehioyu/c-carrera-unicef-3.jpg?width=280&height=389&mode=max)Els guanyadors de l'absoluta masculina van ser, en primera posició, Monim El Khayami El Komiry (00.17:48); en segona posició, José Antonio Mateos Montero (00.17:59); i en tercera posició, Vicente Roig Yuste (00.18:17). D'altra banda, la participant que va obtindre la primera posició en l'absoluta femenina va ser Sandra Verdejo Vilar (00.22:43), mentre que la segona posició va ser per a Paula Gil Pelegri (00.22:54) i la tercera va ser per a Elsa Zorrilla Armero (00.22:55). Així mateix, el trofeu al col·legi amb més inscripcions, i per tant més col·laboradors, va ser el Mediterrani i el club amb més inscripcions en l'esdeveniment va ser el CAEM.

Quant als trofeus, per a la competició familiar es van donar medalles als menors participants i es va entregar un trofeu i un bo regal per a material col·lectiu d'educació física, valorat en 100 €, al centre educatiu d'infantil i/o primària amb major nombre d'inscripcions. En la carrera competitiva, es van entregar trofeus als tres primers participants de cada sexe i un altre trofeu per al club esportiu amb major nombre d'inscripcions. A més d'un trofeu i un bo regal per a material col·lectiu d'educació física, valorat en 100 €, al centre educatiu de secundària, batxiller i/o cicles amb major nombre d'inscripcions.

Les entitats col·laboradores en esta iniciativa són Carrefour Sagunt, Panamar, Frit Ravich, Importaco, Automóviles Sagunto, Cronometra, Club de Atletisme Canet d’en Berenguer, Club Deportivo Camp de Morvedre, Atletisme Sagunt, Club Deportivo ISD Trirum, Club de Atletismo Español Camp de Morvedre (C.A.E. Morvedre), Els Troters y Triatlón Morvedre.

*   [](http://www.facebook.com/sharer.php?u=https://aytosagunto.es/va/actualitat/sagunt-va-celebrar-diumenge-la-v-carrera-solidaria-pels-drets-de-la-infancia/ "Facebook")
*   [](http://twitter.com/share?url=https://aytosagunto.es/va/actualitat/sagunt-va-celebrar-diumenge-la-v-carrera-solidaria-pels-drets-de-la-infancia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-va-celebrar-diumenge-la-v-carrera-solidaria-pels-drets-de-la-infancia/ "Linked In")
*   [](mailto:?body=https://aytosagunto.es/va/actualitat/sagunt-va-celebrar-diumenge-la-v-carrera-solidaria-pels-drets-de-la-infancia/)